CELEX: 62009TN0396
Language: hu
Date: 2009-10-06 00:00:00
Title: T-396/09. sz. ügy: 2009. október 6-án benyújtott kereset — Vereniging Milieudefensie és Stichting Stop Luchtverontreiniging kontra Bizottság

5.12.2009   
            
            
               HU
            
            
               Az Európai Unió Hivatalos Lapja
            
            
               C 297/28
            
         2009. október 6-án benyújtott kereset — Vereniging Milieudefensie és Stichting Stop Luchtverontreiniging kontra Bizottság
   (T-396/09. sz. ügy)
   2009/C 297/41
   Az eljárás nyelve: holland
   
      Felek
   
   
      Felperesek: Vereniging Milieudefensie (Amszterdam, Hollandia) és Stichting Stop Luchtverontreiniging Utrecht (Utrecht, Hollandia) (képviselő: A. van den Biesen ügyvéd)
   
      Alperes: az Európai Közösségek Bizottsága
   
      Kereseti kérelmek
   
   
               —
            
            
               Az Elsőfokú Bíróság a keresetet nyilvánítsa megalapozottnak;
            
         
               —
            
            
               az Elsőfokú Bíróság a jelen ügyben megtámadott 2009. július 28-i C(2009) 6121 bizottsági határozatot semmisítse meg;
            
         
               —
            
            
               az Elsőfokú Bíróság kötelezze a Bizottságot, hogy a belső felülvizsgálatra vonatkozó kérelemről utólag, az Elsőfokú Bíróság által meghatározott határidőn belül érdemben döntsön;
            
         
               —
            
            
               az Elsőfokú Bíróság a Bizottságot kötelezze az eljárás költségeinek viselésére.
            
         
      Jogalapok és fontosabb érvek
   
   A felperesek két holland környezetvédelmi szervezet, akik az 1367/2006 rendelet (1) 10. cikkének (1) bekezdése értelmében azt kérték az alperestől, hogy vizsgálja felül a korábbi 2009. április 7-i C(2009) 2560 bizottsági határozatot, amelyben a Bizottság hozzájárult ahhoz, hogy Hollandia csak későbbi időpontban teljesítse a 2008/50/EK irányelvből (2) eredő, a környezeti levegő minőségének javítására vonatkozó kötelezettségeit. A felperesek a Bizottság azon határozatát támadják, amely elfogadhatatlannak nyilvánította a Hollandiának címzett korábbi határozat felülvizsgálatára irányuló kérelmüket.
   Keresetük alátámasztására a felperesek először is előadják, hogy a Bizottság a megtámadott határozatban nem hivatkozott az 1367/2006 rendelet hatályának a 2. cikk (1) bekezdésének c) pontjában foglalt korlátozására, és így a 2009. április 7-i határozatot nem jogalkotói minőségben hozta meg.
   A felperesek előadják továbbá, hogy a 2009. április 7-i határozat csak egyedi és nem általános hatállyal bír.
   Végül a felperesek kifejtik, hogy ha a másodlagos közösségi jog nincs összhangban a Tanács által jóváhagyott Aarhusi Egyezménnyel (3), az érintett rendelkezést ezen egyezménnyel összhangban kell értelmezni, és ha ez nem lehetséges, az egyezményt a Közösség intézményeinek és szerveinek közvetlenül kell alkalmazniuk. Ezért az 1367/2006 rendelet 2. cikke (1) bekezdésének g) pontját nem kell alkalmazni.
   
      (1)  A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 2006. szeptember 6-i 1367/2006/EK európai parlamenti és tanácsi rendelet (HL L 264., 13. o.).
   
      (2)  A környezeti levegő minőségéről és a Tisztább levegőt Európának elnevezésű programról szóló, 2008. május 21-i 2008/50/EK európai parlamenti és tanácsi irányelv (HL L 152., 10. o.).
   
      (3)  A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló egyezménynek az Európai Közösség nevében való megkötéséről szóló, 2005. február 17-i 2005/370/EK tanácsi határozat (HL L 124., 1. o.).